ЗАГАДЧЫК установы Валянціна Лакотка атрымала пастаянную прапіску ў Міёрскай дзіцячай бібліятэцы ў 1981 годзе. У 1983-м яе ўзначаліла. З часам любоў да абранай справы ўсё больш разгаралася. Прыходзілі новыя чытачы, папаўняўся кніжны фонд, таўсцела папка з дыпломамі і граматамі. Як заўважае загадчык, да ўзнагарод не імкнуцца. Проста старанна і з душой выконваюць свае службовыя абавязкі.